Aktiivsem laenutegevus  kasvatas esimest korda viimase pooleteise aasta jooksul laenu- ja liisinguportfelli mahtu, mis ulatus mai lõpus 14,8 miljardi euroni. Laenu- ja liisinguportfell suurenes nii ettevõtete kui ka eluasemelaenude osas, kuid tarbimislaenude portfell vähenes jätkuvalt. Kuna eelnevatel kuudel on laenu- ja liisinguportfell kahanenud, siis eelmise maiga võrreldes oli portfelli maht kokku 6% väiksem.